વધારાની કોટન યાર્ન ઉત્પાદનની સુવિધા ઉભી કરવા અને આ ઈસ્યુના ખર્ચ માટે, આ કંપની મેઈડન આઈપીઓ દ્વારા રૂ. ૧૦ નો એક એવા રૂ. ૬૦૦૦૦૦૦ ઈક્વીટી શેર રૂ. ૪૧ના મુકરર ભાવે ઓફર કરીને રૂ. ૨૪.૬૦ કરોડ એકત્રિત કરવા માટે મૂડી બજારમાં આવી રહેલ છે. જાહેર ભરણા માટે આ ઈસ્યુ તા. ૦૪.૦૯.૧૮ના રોજ ખુલશે અને તા. ૦૭.૦૯.૨૦૧૮ના રોજ બંધ થશે. ઓછામાં ઓછી અરજી ૩૦૦૦ શેર માટે અને તેના ગુણાંકમાં કરી શકાશે. ફાળવણી પછી તેમના શેર એન એસ ઈ ઈમર્જ પર લીસ્ટ થશે. આ ઈસ્યુ ભરાયા પછી તેની ભરપાઈ થયેલ મૂડીના ૩૩.૯૬ ટકા હિસ્સો આપશે.